द हाइ कैसल से कहानियाँ
मिलिए रॉबर्ट स्ट्रीट से। जिसे अमरीकी सपने पर पूरा यकीन है।
एक अनोखा ख़याल कि जो भी इंसान मेहनत करता है,
आखिरकार उसे और उसके परिवार को बेहतर ज़िंदगी का इनाम मिलता है।
रॉबर्ट स्ट्रीट, अनुभाग टी-चार।
रॉबर्ट स्ट्रीट, कृपया अपने सुपरवाइज़र से मिलें।
शायद यह मेरे प्रमोशन के बारे में है जिसके लिए इतनी मेहनत की थी।
पर रॉबर्ट स्ट्रीट ने जिस अमरीका में अभी कदम रखा है
वह हमारे और आपके अमरीका से काफ़ी अलग है।
और यह दुनिया उस जैसे इंसान को कोई गारंटी नहीं देती।
क्या हो रहा है?
मुझसे बताया गया था कि नए बॉस मुझसे मिलना चाहते हैं?
मैं ही तुम्हारा नया बॉस हूँ।
पर ऐसा नहीं हो सकता। मुझे समझ नहीं आ रहा कि कैसे...
अफ़सोस कि तुम्हारे लिए एक बुरी खबर है, रॉबर्ट। हम तुम्हें नौकरी से निकाल रहे हैं।
आप मुझे ऐसे नहीं निकाल सकते!
हाँ, निकाल सकता हूँ।
और एक बात और। तुम्हारी जगह जिसे ले रहे हैं, उसे काम सिखाकर जाना होगा।
अब रॉबर्ट स्ट्रीट को समझ में आया कि वह "अमरीकी सपना"
आर्य लोगों के लिए किसी बुरे सपने से ज़्यादा कुछ नहीं है।
और राबर्ट स्ट्रीट के लिए वह बुरा सपना बस शुरू ही हुआ है।
आप भले ही मुझे न जानते हों, पर आपने मेरी कोई फ़िल्म ज़रूर देखी होगी।
उन डरावने नज़ारों वाली फ़िल्में जिसमें मित्र शक्तियाँ जंग जीत गई थीं।
"मेरा नाम हॉथोर्न एबेंसन है।
"और मैं ही वह द मैन इन द हाइ कैसल हूँ।
"आज रात मैं रॉबर्ट स्ट्रीट की कहानी आपके साथ साझा करना चाहता हूँ,
"जो मेरे खज़ाने की हज़ारों कहानियों में से एक है, मेरी एक और..."
कट!
हॉथोर्न, हमें जो चाहिए, वह नहीं कर रहे।
-हमें फिर से करना पड़ेगा। -प्लीज़।
मैंने तुम्हारी नफ़रत भरी लाइनें पढ़ी हैं।
मैंने पूरी दुनिया के सामने खुद को बदनाम कर दिया है।
और क्या चाहते हो?
मैं चाहता हूँ कि ऐसा महसूस हो कि तुम्हें इन बातों पर यकीन है।
और मुझे यकीन नहीं है।
हॉथोर्न, अपनी बीवी के साथ एक घंटा चाहिए कि नहीं?
हाँ।
बहुत बढ़िया। फिर से करते हैं। वापस शुरू करेंगे। लाइट्स!
कम से कम, थोड़ा जोश तो डालने दो।
शायद किसी और टेक में। पर अभी के लिए, जैसा लिखा है, वैसा करेंगे। समझ गए?
-समझ गया। -बढ़िया।
टेक चार। कैमरा!
द मैन इन द हाइ कैसल
आज वॉशिंगटन में, वॉरेन कमीशन द्वारा
राष्ट्रपति केनेडी की हत्या के संबंध में अपनी जाँच का संक्षिप्त विवरण
राष्ट्रपति जॉनसन को सौंपने की उम्मीद है।
लगभग 500 से ज़्यादा गवाहों को 22 नवंबर की घटना के लिए
अपनी गवाही देने के लिए बुलाया गया था।
तुम दोनों, वहीं रुक जाओ!
अपने हाथ ऊपर करो। हथेली ऊपर।
तुम्हें पता है क्या करना है। कागज़ात दिखाओ।
मेरे पास नहीं हैं। खो गए।
पहले मुझे लगा कि किसी डेट की तलाश में बाड़ पार कर रही थी।
अच्छा? कैसे पता कि ऐसा नहीं कर रही थी?
तो तुम यहाँ क्या कर रही हो?
सुरक्षा डी.सी.
तुम्हें पता है कि यह प्रतिबंधित क्षेत्र है।
बस शहर के नज़ारे देखने निकली थी।
-मुख्यालय। -हाँ, मैं डुरम बोल रहा हूँ।
एक लड़की ने बाड़ पार की है, उसे ले जाना है। कोई आईडी नहीं है।
आखिरकार तुम्हें कुछ तो मिला। काफ़ी समय से तुमसे कोई खबर नहीं मिली।
लगा कि कहीं भूख वगैरह से मर तो नहीं गए।
-हाँ। वह कमाल की बात होगी, है न? -हाँ।
-पेस्ट्री भेजना, ठीक है? -हाँ।
यह क्या था?
डुरम? सब ठीक तो है, डुरम?
डुरम, क्या हो रहा है?
डुरम? वहाँ क्या हो रहा है?
डुरम?
अभी दुकान खुली नहीं है, मिस। सुबह के 7:00 बजे हैं।
मैं डबलरोटी के पैसे अभी देने को तैयार हूँ। अगर तुम अंदर आने दो।
ज़रूर।
शुक्रिया।
संयुक्त राज्य अमरीका पाँच डॉलर
यह तुम्हें कहाँ से मिला?
ओबरग्रुपेनफ्यूरर गर्टज़मैन आपसे मिलने आए हैं, जनाब।
-हेल हिमलर। -हेल हिमलर।
राइक्समार्शल, आखिरकार आपसे मिलकर खुशी हुई।
ओबरग्रुपेनफ्यूरर, आपके यूराल अभियान के मशहूर कारनामे जग ज़ाहिर हैं।
मैं बवेरिया के पहाड़ों में पला-बढ़ा था।
शायद आप यह भी कह सकते हैं कि मेरे पास अनुचित बढ़त थी।
न्यू यॉर्क।
इससे शानदार शहर दुनिया में कोई नहीं है।
मुझे भी यही लगता है, पर फिर, मैं यहीं पैदा हुआ था। यह मेरा घर है।
बताइए, क्या यहाँ से देख सकते हैं कि फ्यूरर को गोली कहाँ मारी गई थी?
नहीं।
आपने यहाँ काफ़ी हालात बदले हैं।
मेरी बीवी, इंग्रिड को ख़रीददारी करना और नज़ारे देखना पसंद है।
उसे अफ़सोस था कि वह यहाँ नहीं आ सकी।
मुझे उससे वादा करना पड़ा कि हम लंबे समय तक रुकने के लिए दोबारा आएँगे।
लगता है आप यहाँ रहने आने की सोच रहे हैं।
फ्यूरर ने इस बात की संभावना को लेकर मुझसे चर्चा की है।
आपने उनसे क्या कहा?
मैंने फ्यूरर से कहा कि मैं सोचकर बताऊँगा।
नए शहर का रोमांच...
पर, जैसा कि आप कहते हैं, घर जैसी जगह कोई नहीं होती।
ये परेशानियाँ अच्छी हैं।
कभी-कभी।
फ्यूरर कभी-कभी चंचल हो जाते हैं।
फ्यूरर का भरोसा हासिल करने में काफ़ी वक्त लगता है,
पर भरोसा टूटने में बिल्कुल वक्त नहीं लगता, आप तो जानते ही हैं।
मैंने आपका काफ़ी वक्त ले लिया, जॉन। आज रात के डिनर का बेसब्री से इंतज़ार है।
एडीईएफ़ए - आर्य लोगों के हाथों से निर्मित माल
अच्छे आराम और एक कप चाय के लिए बेहतरीन सुबह है, आपको नहीं लगता?
मूसलाधार बारिश हो रही है।
आधी रात से ही हो रही है।
चलिए बैठक में आराम से बैठिए।
आपको लाइब्रेरी से कुछ चाहिए?
क्या...
आपके पति के किसी मेहमान की किताब यहाँ छूट गई है।
सुना है इसे सब लोगों ने पढ़ा है।
अगर सब ने पढ़ लिया है, तो मैं भी जूझने की कोशिश करूँगी।
जर्मेनिया
"जर्मेनिया : आर्य शैली की वास्तुकला की जीत।"
वास्तुकला। यह तो उबाऊ होती है।
वास्तुकला केवल इमारतों के बारे में नहीं होती, ब्रिजेट।
बेशक। मेरा इरादा बढ़-चढ़कर बोलने का नहीं था।
तुमने ऐसा नहीं किया। और शुक्रिया।
हैलो, मेरी जान।
कुल मिलाकर 18।
मैंने कहा था कि पूरी हैं।
तुम गोले और .50 कैलिबर भी देखना चाहते हो?
नहीं। मुझे तुम्हारी गिनती पर भरोसा है।
ठीक है, चलो यहाँ से निकलते हैं।
ठीक है, लड़को। इसे लाद दो। आओ, चलें।
तो, यह तुम्हारे लिए जीत है या हार है?
इतनी जल्दी बता पाना मुश्किल है।
तुम्हें पता है न कि जेपीएस जवाबी हमला ज़रूर करेगा।
ज़ोरदार तरीके से भी। पर हम तैयार रहेंगे। तुमने क्या सोचा है?
फिर से इकट्ठा होंगे, थोड़ा आराम करेंगे,
फिर अपने नए खिलौनों के साथ राइक की नाक में दम कर देंगे।
शुभकामनाएँ।
तुम्हें भी।
धत् तेरी की।
इसे क्या हुआ है?
इसका कहना है कि राजकुमारी को खत भिजवा सकता है।
कहता है कि महल के कुछ अक्लमंद लोग
चाहते हैं कि हमले रुक जाने चाहिए।
बेशक होंगे। तुम उनको धूल चटा रही हो।
सिर पर बंदूक तनी हो तो ध्यान लगा पाना बहुत मुश्किल होता है।
रुको। इसमें क्या लिखा है?
-तुम जापानी पढ़ लेते हो? -तुम्हें क्या लगता है?
माफ़ करना, मुझे नहीं पता था कि अश्वेतों को जापानी पढ़ना सिखाया जाता है।
"राजकुमारी जी"? उन्हें कैसे पता चलेगा कि यह खत तुम भेज रहे हो?
आराम से। तुम सही कह रहे हो, ठीक है?
शायद मैं इस बारे में कुछ कर सकता हूँ। बस मुझे इसे ठीक करने दो।
अमरीकी कलात्मक हस्तकला
बहुत ही बेकार कागज़ है।
किसी भरोसेमंद आदमी को भेजकर...
इसे शाही सचिव हिरानो के दफ़्तर में पहुँचाने को कहो।
समझ गया।
दोस्तो।
ऑस्ट्रेलिया में जनरल मसूडा और मैं जूनियर लेफ्टिनेंट थे।
एक रात, वह मेरी टुकड़ी की सुरक्षा के लिए रेगिस्तान पार करके आ गए थे।
वह भी बिना किसी आदेश के।
उन्हें फटकार भी लगाई गई थी। पर मुझे यकीन है कि उन्होंने मेरी जान बचाई थी।
उनकी मौत हम सब के लिए बहुत भारी नुकसान है।
यह आतंकवादी हमला चापलूसों की गलती से हुआ है।
हम दोनों जानते हैं कि मैं किसकी बात कर रहा हूँ।
हाँ, जनरल, मुझे पता है।
जो होना था, हो चुका है। जो किया जाना चाहिए, उसके लिए आप आज़ाद हैं।
कीडो।
क्या एडमिरल इनोकूची के नाम पर केम्पेटाई की कोई फ़ाइल है?
सीनियर शाही कमांडर की फ़ाइल खोलना काफ़ी अजीब बात होगी।
जिस इंसान ने मेरी जान बचाई, उसकी मौत का बदला मैं लेकर रहूँगा।
मैं अपने आदेश समझ गया, जनरल।
मैं एडमिरल इनोकूची पर निगरानी रखवाऊँगा और एक खुफ़िया फ़ाइल शुरू कर दूँगा।
यह बात राज़ ही रहनी चाहिए।
आपकी कमान का एक ऑफ़िसर भरोसेमंद है, जिसका नाम कैप्टन ईजीमा है।
उसे यह काम सौंप दीजिएगा।
जनाब, मेरी अपने लक्ष्य जूलियाना क्रेन से हाथापाई हो रही थी कि तभी मुझ पर हमला हुआ।
हमला किसने किया?
आपने किया था, जनाब। जॉन स्मिथ।
वैकल्पिक-दुनिया वाले जॉन स्मिथ ने।
बोलते रहो।
आपस में संघर्ष हुआ।
आप... वह बहुत ताकतवर था, जनाब।
और जूलियाना क्रेन को बचाने पर तुला हुआ था।
आगे क्या हुआ, कैंपबेल?
वह मर गया, जनाब।
तुमने...
मुझे मार दिया?
जी, जनाब। मैंने मार दिया।
लाश का क्या हुआ?
मैंने सबूत को मिटा दिया और आपकी...
उस लाश को ठिकाने लगा दिया। ताकि उसे कभी खोजा न जा सके।
जा सकते हो।
मिसेज़ स्मिथ? फ्यूरर की पत्नी लॉबी में खड़ी हैं।
जाओ।
राइक्समार्शल की पत्नी?
माफ़ कीजिएगा उनकी तबियत ठीक नहीं है।
तुम जा सकती हो।
मार्गारीट। आप तो शाम को आने वाली थीं।
अपने पति के खाने के परहेज़ के सिलसिले में आई हूँ।
बेशक।
क्या आप चाय पीना पसंद करेंगी?
उत्तेजक दिमाग पर हावी हो जाते हैं और मैं काफ़ी व्यस्त हूँ।
मैं दोपहर तक बस यूँ ही पड़ी नहीं रह पाती।
मैं रोज़ सुबह 5:00 बजे कसरत के लिए उठ जाती हूँ,
उसके बाद मैं ठंडे पानी में तैरती हूँ।
नाश्ते के वक्त अपने पति के कार्यक्रम को देखती हूँ
और उनके भाषणों को सुधारती हूँ,
और सुबह 9:00 बजे तक, मैं राइक रेड क्रॉस की कर्नल के रूप में अपने दफ़्तर में होती हूँ।
और इस तरह मैं अपने दिन की शुरुआत करती हूँ।
तुम अपने दिन की शुरुआत कैसे करोगी?
मैं हमारे डिनर की तैयारी करने जा रही हूँ।
सच कहूँ तो, मुझे तुम्हारी चिंता होती है, हेलेन।
तुम थकी हुई लगती हो।
और तुम साल भर यहाँ नहीं थी।
रिश्तेदार बीमार था?
हाँ। मेरे भाई, हैंक।
और तुम्हारे पति इतने लंबे समय के लिए तुम्हें जाने देते हैं?
जब राइक के कामों से फुरसत मिलती, तो वे हमारे साथ ही होते थे।
राइक्समार्शल की बीवी के रूप में तुम्हारे बर्ताव और तुम्हारी गैरहाज़िरी की
उम्मीद फ्यूरर ने कभी नहीं की थी,
ख़ासतौर पर सोल वेक्सेल्वोलेन ज़ाइटन में।
माफ़ कीजिएगा, मुझे ठीक से...
"बदलते माहौल।"
आप किन बदलावों की बात कर रही हैं?
शायद तुम बीमार रिश्तेदार की सेवा में कुछ ज़्यादा ही वक्त यहाँ नहीं थी।
ख़ैर, अब वह बिल्कुल ठीक हो गए हैं।
-चिंता की ज़रूरत नहीं है। अब मैं आ गई हूँ। -बढ़िया।
मुझे खुशी है कि हमारी यह बातचीत हो पाई।
किसी की सेहत ही उसके लिए सबसे कीमती होती है।
मेरे पति की सेहत के लिए मेरे चमत्कार की चर्चा पूरे बर्लिन में होती रहती है।
अनुवाद करो।
"उनका जोश अब भी बढ़ता है।"
हेल हिमलर, मैडम स्मिथ।
हेल हिमलर।
शाम को मिलते हैं, हेलेन।
इसे रॉबर्ट चिल्डन ने भेजा है।
उसका कहना है कि उसे बीसीआर ने अगवा कर रखा है।
हमें यह असली लगता है।
वे शांति वार्ता के बदले अस्थायी युद्ध विराम की बात कह रहे हैं।
मुझे उन पर भरोसा नहीं है।
तुम्हें ज़रूरत नहीं है।
मैंने राजकुमार से बात की है।
महाराज भी राज़ी हैं।
यह तय हो चुका है।
हाँ, बेशक, राजकुमारी जी।
मैं महाराज की मर्ज़ी के मुताबिक काम करूँगा।
एक बात और।
अगर इस मुलाकात के बारे में पता चल जाता है...
मैं अपने मन से काम कर रहा था।
शुक्रिया, एडमिरल।
हैलो, मैं हूँ। खोलो।
इसका कहना है कि यह जूलियाना क्रेन है।
राइक का स्तर गिरता जा रहा है।
वर्जित पाँच डॉलर के नोट को
अपने जासूस की अच्छी नीयत का सबूत बनाकर पेश कर रहे हैं?
नहीं, बस डबलरोटी खरीदने और पुलिस से बचने की जगह खोज रही हूँ।
ज़रा देखो तो।
इस पर 1964 छपा है। बढ़िया काम किया है।
हमें सच्चाई बताओगी कि तुम कौन हो?
मेरा नाम जूलियाना क्रेन है।
जूलियाना क्रेन को एक साल पहले पोकोनोस में गिरफ़्तार कर लिया गया था।
हाँ, सही कहा।
तो अब मैं यहाँ हूँ।
बात यह है कि राइक की जेल से कोई नहीं भाग सकता।
-हो सकता है, मैं भागकर नहीं आई। -शायद तुम मुखबिर बन गई।
मुझे लगता है कि तुमने अपनी गर्दन बचाने के लिए पाला बदल लिया है।
वह भी तब, जब तुम जो होने का दावा कर रही हो वही हो, और मेरा मानना है कि ऐसा नहीं है।
तुमने ऐलाइज़ विन फ़िल्म देखी है?
तब आप ज़रूर जानते होंगे कि मैं पिछले एक साल कहाँ रही,
और मुझे उम्मीद है कि आप वायट प्राइस को जानते होंगे।
आप उसे फ़ोन क्यों नहीं कर लेते? वह मेरी गारंटी ले लेगा।
चलो मान लेते हैं कि तुम जूलियाना क्रेन हो।
तो तुम यहाँ क्यों आई हो, जूलियाना क्रेन? वापस क्यों आई?
जॉन स्मिथ को मौत के घाट उतारने के लिए।
राइक्समार्शल।
माफ़ कीजिएगा, जनाब, पर मेरे ख़याल से आपको इस पर गौर करना चाहिए।
आज सुबह वॉशिंगटन डी.सी. के नेशनल मॉल में
एक महिला को हिरासत में लिया गया था।
हमें दरवाज़े के हत्थे से उँगलियों के आंशिक निशान मिले हैं।
और ये जूलियाना क्रेन से मिलते हैं।
अब वह कहाँ है?
बदकिस्मती से वह हाथ से निकल गई, जनाब।
कंटैमिनेशन जिले में गायब हो गई।
जब तक मिल न जाए, हर घर और चप्पे-चप्पे को छान मारो।
जी, जनाब।
-और, मेजर। -जी, जनाब?
मेरे परिवार की सुरक्षा बढ़ा दो।
जी, जनाब।
चीफ़ इंस्पेक्टर।
अंदर आओ, कैप्टन।
आपने जो निगरानी रिपोर्ट मँगवाई थी।
कुछ पीना चाहोगे?
एडमिरल इनोकूची पर मेरी रिपोर्ट।
मैं उनकी निगरानी उनके जहाज़ के बाहर तक ही कर सकता हूँ।
क्या मैं किसी से जहाज़ पर उनकी जासूसी करवाने की कोशिश करूँ?
हाँ, पर अभी के लिए इतना काफ़ी है।
तुमने अपना काम अच्छे से किया है।
तुम ऐसे ऑफ़िसर हो जिस पर हमें पूरा भरोसा है।
शुक्रिया, जनाब।
एक मामला है जिस पर मैं तुमसे निजी तौर पर बात करना चाहता था, दफ़्तर से अलग।
बेशक, जनाब।
जनरल यामोरी के आदेश से टगोमी की हत्या का मामला अब बंद कर दिया गया है।
हत्यारा मिल गया है और हथियार बरामद हो गया।
सबूत निर्णायक हैं।
और फिर भी, एक ख़ेदजनक बात सामने निकलकर आई है।
हमें पिस्तौल के अंदर क्लिप पर उंगलियों के आंशिक निशान मिले हैं।
और वे तुम्हारे हैं।
चिंता मत करो, कैप्टन।
मैंने जनरल यामोरी से बात की है। उन्होंने मुझे सब कुछ बता दिया है।
मैंने दोषी साबित करने वाले सबूत को मिटा दिया है।
मैंने इस बात का ज़िक्र केवल इसलिए किया,
ताकि अगली बार और सफ़ाई से काम करो।
सुधार के लिए शुक्रिया, चीफ़ इंस्पेक्टर।
अगली बार, मैं वादा करता हूँ, कि और सावधानी से काम करूँगा।
बढ़िया।
हत्या के हथियार पर उँगलियों के कोई निशान नहीं मिले।
जलपान, सज्जनो? बीयर? कॉकटेल?
देखते हैं कि क्या मिलता है।
शुक्रिया, मिसेज़ हिमलर।
हाथ की बनी चॉकलेट!
वीन के कैफ़े डेमेल से, दुनिया की सबसे बेहतरीन।
तुम मुझे मेरी बेटी की याद दिला रही हो जब वह तुम जितनी थी।
बताओ, कितनी भाषाएँ बोल सकती हो?
अंग्रेज़ी, और मेरी टीचर कहती हैं कि मेरी जर्मन भाषा क्लास में सबसे बढ़िया है।
तुम्हारे मामा हैंक की तबियत अब ठीक है?
मामा हैंक कहते हैं...
पूरी ज़िंदगी वह कभी बीमार नहीं पड़े...
ताज़ी हवा और ताज़े दूध के कारण!
ख़ैर, ये तोहफ़े... आपने बहुत दरियादिली से दिए हैं।
बिल्कुल नहीं, हेलेन। और मेरे पास एक अंतिम तोहफ़ा बचा है, तुम्हारे लिए।
बहुत समय पहले की एक फ़्रांसीसी वेश्या का है।
बहुत प्यारा है। डंका।
आइए, आपको बाकी का घर दिखाती हूँ।
जापानी लोगों के सामने तो ज़बरदस्त मुसीबत खड़ी हो गई है।
ख़ास तौर पर इस अश्वेत, हैम्पटन ने उनकी नाक में दम कर रखा है।
ज़रा बताओ, स्मिथ। वे इस मुसीबत से कैसे बाहर निकलेंगे?
मुझे नहीं लगता कि वे निकल पाएँगे, जनाब।
पहले ही हैसियत से ज़्यादा कर रहे हैं और संसाधन की भी कमी है।
गलत कह रहे हो, स्मिथ। उनमें इच्छाशक्ति की कमी है!
गर्टज़मैन। स्मिथ को बताओ कि तुमने बेलग्राड में विद्रोह को कैसे संभाला था।
हमने एक नकली रेज़िस्टेंस आंदोलन बनाया,
असली नेताओं को बैठक में आने का लालच दिया, और सबको एक साथ मार डाला।
इस तरह से किसी विद्रोह को बढ़ने से पहले ही उखाड़ फेंका जाता है, स्मिथ!
आप बैठ जाइए और गहरी साँस लीजिए। आइए।
आजकल फ्यूरर सबको परेशान कर रहे हैं।
चिंता मत करो, जॉन। बर्लिन में अब भी तुम्हारे दोस्त हैं।
पर कई लोग यहाँ की कमान एक अमरीकी के हाथ में होने को लेकर खिलाफ़त कर रहे हैं।
बर्लिन में भी कुछ ऐसे लोग हैं
जो महत्त्वाकांक्षी जवान जनरलों के बारे में चिंता करते हैं।
ये समस्याएँ तो सीज़र के वक्त से रही हैं, है न?
ज़रा माफ़ करोगे? मुझे डिनर की तैयारी देखनी है।
मार्गारीट जाल फेंककर फँसाना चाह रही है। वह बच्चियों का इस्तेमाल कर रही है।
वे हमारे खिलाफ़ मामला तैयार कर रहे हैं, जॉन, मैं महसूस कर सकती हूँ।
बस इस शाम को किसी तरह गुज़ार देते हैं।
ठीक है।
फ्यूरर, आप मेज़ की अहम जगह पर बैठिए, प्लीज़।
हाँ। मैं जहाँ भी बैठता हूँ वही जगह अहम हो जाती है।
पर मैं इन छोटी बच्चियों को,
जो इस श्रेष्ठ जाति का ख़ूबसूरत भविष्य हैं, अपने पास बैठाना चाहता हूँ।
जाओ। बैठो, बच्चो।
विल्हेम?
प्लीज़।
आपके बेटे पर बनी फ़िल्म, जो राइक के प्रति उसकी प्रतिबद्धता दिखाती है,
बर्लिन में सब ने उस फ़िल्म को देखा है। वह दिल छू लेती है।
शुक्रिया।
बच्चो।
भाड़ में जाए यह मास्क।
तो, स्मिथ, डि नेबेनवेल्ट का काम पीछे क्यों चल रहा है?
"डि नेबेनवेल्ट"?
यह वैज्ञानिक बुद्धिमत्ता को मापने वाला एक नया उपकरण है।
मुझे बुद्धिमत्ता नहीं मापनी है।
मुझे लीबनस्राउम चाहिए। रहने की जगह।
कीटाणु वाली जंग। अगर ज़रूरत पड़े तो उन्हें मिटा दो...
शायद हमें इस बारे में अकेले में बात करनी चाहिए,
जब बच्चियाँ यहाँ से चली जाएँ?
शायद बच्चियों को भेज देना चाहिए।
बच्चो? ब्रिजेट तुम्हारे कमरे में प्लेट पहुँचा देगी।
नहीं, रहने दीजिए, मुट्टी, उन्हें यहीं रहने दीजिए।
फ्यूरर रोज़-रोज़ तो नहीं आते।
मुझे इन्हें भेजना होगा, मेरे फ्यूरर।
इन्हें होमवर्क करना है और पहले ही काफ़ी देर हो गई है।
गुड नाइट, मेरे फ्यूरर।
गुड नाइट, बच्चो।
-मार्गारीट। -डंका।
यह लीजिए।
तुमसे जल्द ही फिर मिलना चाहूँगी, हेलेन।
एक ही दिन में दो बार आपकी मेज़बानी करके बहुत अच्छा लगा।
विल्हेम।
फिर से शुक्रिया, हेलेन।
और आपकी बेटियाँ बहुत ख़ूबसूरत हैं।
-अपनी माँ पर गई हैं। -शुक्रिया।
जॉन, आज की शाम के लिए शुक्रिया।
अगली बार जब शहर में आओगे तो जाम छलकाएँगे। तुम्हारा सफ़र सुरक्षित हो।
यह लीजिए।
मैं बर्लिन में जहाँ भी देखता हूँ, मुझे मुस्कुराते चेहरे ही नज़र आते हैं।
पर कोई भी भरोसेमंद नहीं है।
मैं हमेशा आपका वफ़ादार रहूँगा।
मुझे तुम्हारी वफ़ादारी नहीं चाहिए, जॉन।
मुझे तुम्हारी भक्ति चाहिए।
मैंने उनका इतना बुरा बर्ताव पहले कभी नहीं देखा।
लगा जैसे तुम्हें हटाने के लिए उन्हें केवल एक खाँसी के दौरे की ज़रूरत है, जॉन।
हम सब को।
पता है।
संभलकर आना।
जंग के अंत में, मैंने और मेरे पति ने इसे बम के बंकर के रूप में
बनाना शुरू किया था।
हम वक्त रहते इसे पूरा नहीं कर पाए।
उन्होंने रविवार को बम गिराया था, है न?
यह जानते हुए कि चर्च में काफ़ी लोग होंगे।
जंग के बाद, वे मेरे पति को उनकी अपवित्रता के कारण उठा ले गए।
मैंने खुशी से यह जगह रेज़िस्टेंस के लोगों को छुपने के लिए दे दी।
अभी के लिए मुझे तुम्हें बंद करके ताला लगाना पड़ेगा।
हाँ, नहीं, मैं समझ सकती हूँ।
ख़ैर, प्लीज़, बैठो।
मैं थोड़ी देर में कुछ खाने को लाती हूँ।
मुझे यकीन है कि जो होने का दावा कर रही हो, तुम वही हो।
तुमसे एक बात पूछ सकती हूँ?
बेशक।
मैंने वह फ़िल्म देखी है। हम में से कई लोगों ने देखी है।
और उसमें चर्चिल और स्टालिन के साथ रूज़वेल्ट ज़िंदा हैं।
मुझे वह दिन याद है जब रूज़वेल्ट की हत्या की गई थी।
हाँ। पर उस दुनिया में वह बच गए थे।
प्लीज़, आगे बताओगी? मतलब, उसके बाद क्या हुआ था?
मेरे पास तुम्हें दिखाने के लिए कुछ है।
ठीक है।
जब एफ़डीआर को गोली मारी गई थी, तब मैंने यह स्केच अख़बार में छपी
एक तस्वीर को देखकर बनाया था।
एक गोली से सब कुछ बदल सकता था।
घायल नहीं
पर ऐसा नहीं हुआ। वहाँ नहीं हुआ।
यह वाला क्या है?
यह रूज़वेल्ट हैं। जब उन्होंने न्यू डील व्यवस्था लागू की थी।
"न्यू डील"?
हाँ। यह है... "राहत। सुधार। बहाली।"
यही नारा था। और वह अर्थव्यवस्था को पूरी तरह से पटरी पर ले आए।
मंदी को खत्म कर दिया?
हाँ। और उन्होंने यूएस को नाज़ी जर्मनी के ऊपर जीत भी दिलाई थी।
-जान। -हे भगवान।
अरे, जान। अपना चेहरा तो देखने दो।
देखने दो। यह रहा।
हैलो, मुरझाए हुए चेहरे।
आज उन्होंने तुम्हें धूप में जाने दिया?
बाहर बारिश हो रही थी। वे मेरे लिए ठंडी चाय लेकर आए थे।
पता नहीं और क्या करूँ कि वे तुमसे बेहतर बर्ताव करें।
नहीं, मैं नहीं चाहती कि तुम कुछ और करो।
बल्कि मैं चाहती हूँ कि जो कर रहे हो, उसे भी पूरी तरह से बंद कर दो।
जान, अगर मैंने सहयोग नहीं किया, तो वे हमें अलग कर देंगे या कुछ बदतर भी कर सकते हैं।
हमने जितना भी काम किया है, तुम उससे मुँह मोड़ रहे हो।
तुमसे मिलने के लिए, वह भी सह लूँगा।
देख नहीं रहे कि इससे तुम तिल-तिल कर मर रहे हो?
क्या? ठीक है, क्या, अगर मैं नहीं करता...
अगर मैं यह नहीं करूँगा तो? नहीं।
मैं उन्हें तुम्हें नुकसान पहुँचाने की कोई वजह नहीं देना चाहता।
मुझे पता है, पर हम एक दूसरे की आँखों के सामने घुट-घुटकर मर रहे हैं।
वैसे भी, वे हमें मार ही डालेंगे।
और वे अभी नहीं मार रहे हैं?
चले जाओ! मैंने यह वक्त कमाया है।
-नहीं! मत करो! -क्या कर रहे हो?
मुझे छोड़ दो! क्या कर रहे हो?
रुक जाओ! क्या कर रहे हो?
रुक जाओ! नहीं, मैं नहीं जाऊँगा!
-हे भगवान! नहीं! -कैरोलाइन...
कैरोलाइन!
बस करो! ऐसा मत करो!
बस करो!
छोड़ो मुझे!
मुझसे वादा किया गया था कि अपनी बीवी के साथ वक्त बिता पाऊँगा!
तुम जल्द ही वापस जा सकते हो। मुझे बस तुमसे चंद सवाल पूछने हैं।
मैं एक बंधक दर्शक हूँ।
एक सिद्धांत है जिसके मुताबिक...
किसी प्रयोग में एक दर्शक की मौजूदगी से
उस प्रयोग का नतीजा बदल जाता है।
लगता है आप हाइज़ेनबर्ग की किताबें पढ़ने लगे हैं।
-क्या यह सच है? -हाँ।
कम से कम, उनका सिद्धांत तो यही कहता है।
क्या आपने क्वांटम यांत्रिकी में दूर से की जाने वाली क्रिया के बारे में पढ़ा है?
आगे बताओ।
एक दुनिया में जो होता है, उससे पूरे अंतरिक्ष और समय में
दूसरी दुनिया में भी बदलाव हो जाता है।
खुद आइंस्टाइन ने भी इसे "खौफ़नाक" कहा था।
तो, केवल इंसान ही नहीं बदलता, बल्कि जिस दुनिया से आया है वह भी बदलती है।
ख़ैर, बदलती तो है ही, जॉन।
जब कोई ऐसे रास्ते पर जाता है जिस पर सफ़र न किया गया हो,
तो वह कैसे नहीं बदलेगा?
आप क्यों पूछ रहे हैं?
आपने क्या कर दिया है?
ज़रा सावधान रहिएगा, जॉन।
शायद आपको पता चल जाए कि आप असल में कौन हैं।
आपको शुभकामनाएँ
दोबारा मिलने तक के लिए
आपको शुभकामनाएँ
मुस्कुराते रहिए
नोटों के साथ आपका पर्स।
आपकी घड़ी।
और लाश से बरामद की गई आपकी शादी की अँगूठी।
दस प्रतिशत...
जनरल व्हिटक्रॉफ़्ट को बता दिया गया है कि मैं एक गुप्त अभियान पर जा रहा हूँ।
उन्हें यह नहीं पता कि कहाँ और किस मकसद से जा रहा हूँ।
जी, राइक्समार्शल।
आपको बहुत तेज़ रोशनी का एहसास होगा, पर जलन नहीं होगी।
जब आप दूसरी तरफ़ निकलेंगे तो आपको जी मिचला सकता है
और हल्के-फुल्के चक्कर आ सकते हैं,
जहाँ आप खुद को शाफ़्ट नंबर दो में पाएँगे।
संकेतों के मुताबिक चलें और खदान के बाहर आपको अपनी गाड़ी खड़ी मिलेगी।
पोर्टल ठीक 48 घंटे में सक्रिय हो जाएगा।
इससे गुज़रने के दौरान इसे लगा लीजिएगा।
चालीस प्रतिशत...
लौटते समय इसे पहनना न भूलिएगा।
शुभकामनाएँ, जनाब।
साठ प्रतिशत...
सत्तर प्रतिशत...
अस्सी प्रतिशत...
नब्बे प्रतिशत...